Okresná prokuratúra Trnava 
Vajanského 22, 918 67 Trnava 1

Sp. zn. : 1 Pv 829/13/2207	Trnava, 27.4.2015
EEČ : 2-21-77-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.1.2014, spisová značka 1 Pv 829/13/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Podľa § 217 ods. 1 Trestného poriadku sa obvinený XXXXX, nar. 12. 02. 1989 v Trnave, trvale bytom XXXXX, Na Vŕšku 9, voči ktorému bolo uznesením prokurátorky Okresnej prokuratúry v Trnave pod sp. zn. 1Pv 829/13/2207-11 zo dňa 15. 01. 2014 podmienečne zastavené trestné stíhanie v zmysle § 216 ods. 1 Trestného poriadku pre prečin krádeže podľa § 212 ods. 2 písm. f) Trestného zákona, v skúšobnej dobe osvedčil.

Uznesením prokurátora Okresnej prokuratúry XXXXX zo dňa 15.1.2014, spisová značka 1 Pv 829/13/2207, bola určená obvinenému skúšobná doba v trvaní 12 mesiacov.
Odôvodnenie:
           Uznesením prokurátorky Okresnej prokuratúry v Trnave sp. zn. 1Pv 829/13/2207-11 dňa 15. 01. 2014 bolo podľa § 216 ods. 1 Trestného poriadku podmienečne zastavené trestné stíhanie proti obv. XXXXX pre prečin krádeže podľa § 212 ods. 2 písm. f) Trestného zákona a súčasne mu bola určená skúšobná doba v trvaní 12 mesiacov, ktorá začala plynúť právoplatnosťou tohto rozhodnutia, od 28. 01. 2014.

           Po uplynutí skúšobnej doby bola vyžiadaná správa o povesti na obvineného z miesta bydliska, správy z Obvodného úradu v Trnave, odboru všeobecnej vnútornej správy a z Okresného riaditeľstva PZ v Trnave. Zároveň bol vyžiadaný odpis z registra trestov.

          Z obsahu týchto správ som zistila, že u obv. XXXXX sú splnené zákonné podmienky na rozhodnutie o osvedčení sa v skúšobnej dobe v zmysle § 217 ods. 1 Trestného poriadku. 

          Preto som rozhodla tak, ako je uvedené vo výrokovej časti tohto uznesenia.

          Právoplatnosťou tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania (§ 9 ods. 1 písm. e) Trestného poriadku). 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrea Foltánková
prokurátorka